section_heading: Teme
paragraph_text: Redatelj George Lucas izjavio je da je Palpatineov politički uspon vrlo sličan onomu Adolfa Hitlera u nacističkoj Njemačkoj; kao njemačkom kancelaru potonjem je dana "izvršna ovlast", kao što se dogodilo i Palpatineu. Također postoje usporedbe i s Oktavijanom - koji je postao August, prvi rimski car - te s Napoleonom Bonaparteom koji je došao na vlast u Francuskoj u razdoblju od 1796. do 1799. godine. Oktavijan je bio odgovoran za stotine smrti njegovih političkih protivnika puno prije nego što je dobio svoje ovlasti; Bonaparte je dobio doživotni status prvog konzula (i kasnije cara) od strane francuskog konzulata nakon neuspjelog pokušaja atentata i kasnijeg državnog udara 1799. godine. Neki su povlačili paralele i s Američkim građanskim ratom pokušavši izjednačiti separatiste galaktičke republike s Konfederacijom Američkih Država; službeno ime separatističke grupe je Konfederacija nezavisnih sustava. Ime vladine vojske - Velika vojska Republike - je isto u Zvjezdanim ratovima i Američkom građanskom ratu, a Palpatine i predsjednik Abraham Lincoln iskoristili su svoje ratne ovlasti i ukinuli mnoga građanska prava.